70.   ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 126 της 30 Ιαν./13 Φεβρ. 1981 (ΦΕΚ Α' 37) Περί προεξοφλήσεως παρά του Ταμείου Συντάξεως Μηχανικών Εργοληπτών Δημοσίων Έργων (Τ.Σ.Μ.Ε.Δ.Ε.) εις εργολήπτας - μετόχους αυτού, πιστοποιηθέντων υπέρ αυτών λογαριασμών, εκ της εκτελέσεως Δημοσίων Έργων ή Προμηθειών. Έχοντες υπ’ όψιν: α)Τας διατάξεις των εδάφ. 1 και 2 της παρ. 3 του άρθρ. 2 του Ν.Δ. 2724/1953 (ΦΕΚ 327/53 τ.Α') "περί τροποποιήσεως και συμπληρώσεως της κειμένης νομοθεσίας περί Ταμείου Συντάξεων Μηχανικών και Εργοληπτών Δημοσίων Έργων" ως αντικατεστάθησαν υπό των διατάξεων του άρθρ. 16 του Νόμ. 915/1979 (ΦΕΚ 103/79 τ.Α') "περί τροποποιήσεως και συμπληρώσεως της "περί Ταμείου Συντάξεων Μηχανικών και Εργοληπτών Δημοσίων Έργων νομοθεσίας". β)Την υπ’ αριθ. 1029/16.5.1980 κοινήν απόφασιν του Πρωθυπουργού και του Υπουργού Κοινωνικών Υπηρεσιών "περί αναθέσεως αρμοδιοτήτων εις τους Υφυπουργούς Κοιν. Υπηρεσιών" (ΦΕΚ 491/80 τ.Β'). γ)Γνώμην του Διοικητικού Συμβουλίου του Τ.Σ.Μ.Ε.Δ.Ε., διατυπωθείσαν κατά την 3319/18.6.1980 συνεδρίασιν αυτού. δ)Την υπ’ αριθ. 1210/19.11.80 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, απεφασίσαμεν: Άρθρ.1.-Οι μέτοχοι προκειμένου να τύχουν παρά του Ταμείου προεξοφλήσεως απαιτήσεώς των προερχομένης εκ της υπ’ αυτών εκτελέσεως έργων ή Προμηθειών του Δημοσίου, Δήμων, Κοινοτήτων, Ν.Π.Δ.Δ., Οργανισμών Κοινής Ωφελείας, Δημοσίων Επιχειρήσεων και Τραπεζών, οφείλουν να εκχωρήσουν προς τούτο την τοιαύτην απαίτησίν των, δι’ υπογραφής ιδιωτικού συμφωνητικού μεταξύ του μετόχου και του νομίμου εκπροσώπου του Ταμείου. Κατά την υπογραφήν της συμβάσεως εκχωρήσεως, ο μέτοχος υπόσχεται δι’ αυτής την εκχωρούμενην απαίτησίν του, ελευθέραν πάσης ετέρας εκχωρήσεως συμψηφισμού ή απαιτήσεως τρίτου ή κατασχέσεως και εξουσιοδοτεί το Ταμείον, όπως εισπράττη παρά του οφειλέτου, άνευ ετέρας διατυπώσεώς την εκχωρουμένην απαίτησίν του, παραγγέλλει δε εις τον οφειλέτην όπως το εκχωρούμενον ποσόν καταβάλη εις το Ταμείον. Η σύμβασις εκχωρήσεως αναγγέλλεται νομίμως εις τον οφειλέτην δια κοινοποιήσεως προς αυτόν διδομένης της σχετικής παραγγελίας παρά των συμβαλλομένων, εκχωρητού και εκδοχέως. Άρθρ.2.-Το Διοικητικόν Συμβούλιον του Ταμείου, αποφασίζει περί του κατά περίπτωσιν ποσοστού προεξοφλήσεως των εκχωρουμένων υπό των μετόχων λογαριασμών πληρωμής έργων, εκτελεσθέντων υπ’ αυτών ή προμηθειών, μη δυναμένου όμως του ποσοστού  τούτου  να  είναι  ανώτερον του 70% του (Αντί για τη σελ. 212,343) Σελ. 212,343(α) Τεύχος Ζ63-Σελ. 55 Ταμείο Συντάξεων Μηχανικών και Εργοληπτών 23.Γ.δ.69-70 ποσού των εκχωρουμένων προς προεξόφλησιν λογαριασμών πληρωμής. Το υπόλοιπον της εκχωρουμένης απαιτήσεως αποδίδεται εις τον εκχωρούντα δικαιούχον μετά την παρακράτησιν του ποσού της προεξοφλήσεως μετά των τόκων και λοιπών απαιτήσεων του Ταμείου. Άρθρ.3.-Δια την είσπραξιν παρά του μετόχου εκχωρητού του προεξοφλουμένου ποσού απαιτείται, όπως ούτος προσκομίση εις το Ταμείον αντίγραφον λογαριασμού της εκχωρουμένης απαιτήσεως του, θεωρουμένου παρά της οικείας υπηρεσίας. Το ποσοστόν του τόκου και της προμηθείας καθορίζεται υπό του Διοικητικού Συμβουλίου του Ταμείου, δυναμένου να μεταβάλλη τούτο εντός των ορίων τα οποία διαγράφουν αι ισχύουσαι δια τας τραπεζικάς συναλλαγάς διατάξεις. Άπαντα τα έξοδα και πάσης φύσεως δαπάναι, οπωσδήποτε γενόμεναι συνεπεία και εις εκτέλεσιν της συμβάσεως εκχωρήσεως, βαρύνουν τον εκχωρητήν μέτοχον. Ωσαύτως ο εκχωρητής βαρύνεται με τας νομίμους κρατήσεις επί των προμηθειών και επί των τόκων. Άρθρ.4.-Η προεξόφλησις πιστοποιηθέντων υπέρ εργοληπτών, μετόχων του Ταμείου, λογαριασμών εκ της εκτελέσεως των εις το άρθρ. 2 του παρόντος προβλεπομένων έργων ή προμηθειών, χωρεί εντός των πλαισίων, τα οποία διαγράφουν αι κείμεναι περί Νομισματικής Επιτροπής διατάξεις, μη δυναμένη να υπερβή κατά ποσόν το συμφώνως προς τας διατάξεις ταύτας, καθοριζόμενον εκάστοτε ανώτατον όριον. Άρθρ.5.-Το υπ’ αριθ. 912/4-12-1978 Π.Δ/γμα (ΦΕΚ 219/78 τ.Α') "περί προεξοφλήσεως παρά του ΤΣΜΕΔΕ εις Εργολήπτας μετόχους αυτού, πιστοποιηθέντων υπέρ αυτών λογαριασμών, εκ της εκτελέσεως Δημοσίων Έργων ή Προμηθειών", καταργείται. Σελ. 212,344(α) Τεύχος Ζ63-Σελ. 56